De husejere, der kommer i klemme i den tredje limfjordsforbindelse, føler sig til grin i den nye trafikaftale. Aftalen sender endnu engang forbindelsen til hjørnespark, og dermed er husejerne stadig stavnsbundne til deres huse. En af dem er Anette Jensen, hvis hus ligger i Vesbjerg lige der, hvor linjeføringen til den vestlige tredjelimfjordsforbindelse går. Linjeføringen blev lagt i 2003, og lige siden har Anettes og en lang række andre husejeres ejendomme været usælgelige. Husejerne ønsker at staten eksproprierer deres ejendomme, og det havde de håbet på blev en del af den nye trafikaftale, men det blev det ikke. Tværtimod er Folketingets vedtagelse af forbindelsen sendt til hjørnespark. Politikerne vil lave nye trafikberegninger før de beslutter noget.

Opsummering:
Den tredje Limfjordsforbindelse er endnu en gang sendt til hjørnespark. Og de husejere, der kommer i klemme, føler sig til grin. For aftalen betyder nemlig, at de stadig er stavnsbundne til deres huse.